钦定古今图书集成/明伦汇编/人事典/第015卷 > 《古今医统》 > 《导引法》
## 钦定古今图书集成/明伦汇编/人事典/第015卷 > 《古今医统》 > 《导引法》

一法：常向本命日，栉发之始，叩齿九通，阴咒曰：“大帝
散灵，五老反真，泥丸元华，保精长存，左回拘月，右引
日根，六合清练，百疾愈因。”咽唾三过，常教行之，使齿
不痛，脑不痛，发不白。

一法：“向东坐，不息四通，上下琢齿三十六，治齿痛。”
一法：“凡人觉脊背皆崛强，不问时节，缩咽髆，仰面努
髆，并向上头左右两向按之，左右二七一住”，待血行
气动定，然始更用。初缓后急，不得先急后缓。若无病
人，常欲得旦起、午时、日没三辰，用之三七遍，除寒热
疾、脊腰头项痛、风痹、口内生疮、牙齿风、头眩，终尽除
也。